Sabancı Merkez masjidi

**Sabancı Merkez masjidi** () – Turkiyaning Adana shahridagi ikkinchi yirik masjid. Tashqi koʻrinishi (ichki bezagi) Edirnedagi Salimiya masjidiga, 6 ta minoraga ega ekanligi bilan Istanbuldagi Sulton Ahmad masjidiga oʻxshaydi.

1998-yilda foydalanishga topshirilgan masjid musodara qilingan arman qabristoni ustiga qurilgan. Umumiy 52,600 m² maydonda qurilgan, yopiq maydoni esa 6,600 m² ni tashkil qiladi.

Sabancı Merkez masjidi Turkiya diniy fondi va Sabancı fondi tomonidan hamkorlikda qurilgan. Masjidning mulki Adana Din ishlari jamgʻarmasiga tegishli boʻlib, undan foydalanish huquqi Adana viloyati muftiyligiga oʻtgan.

## Meʼmorchiligi
Sabancı Merkez masjidi Adana shahrini atrofdagi shahar va qishloqlar bilan bogʻlaydigan asosiy arteriyalar, temir yoʻllar va yoʻllar kesishmasida qurilgan boʻlib, shaharning deyarli hamma joyidan koʻrinadigan baland minoralari bilan deyarli shaharning ramziga aylangan. 28 500 kishiga xizmat koʻrsatish imkoniyatiga ega boʻlgan masjid Yaqin Sharqdagi eng katta masjidlardan biri boʻlgani bilan mashhur.

Seyhan daryosi qirgʻogʻida joylashgan Sabancı Merkez masjidi 6 minorali mahobatli inshoot hisoblanadi. Diametri  boʻlgan asosiy gumbazni koʻtarib turuvchi 8 ta ustuni mavjud. Asosiy gumbazning balandligi pol sathidan  balandlikda. Asosiy binoga tutashgan 4 ta minoraning har birining balandligi , yarim yopiq ayvonda joylashgan qolgan 2 ta minoraning har biri  balandlikka ega.

Masjidda 4 ta darsxona, 10 ta eʼtikāf xonasi, imom va muazzin xonalari, munozara xonalari va tahorat oladigan favvora mavjud.

Masjiddagi barcha xattotlik asarlari xattot Husayn Qutluga tegishli. Qiblaga qaragan 4 ta katta panellar hajmi boʻyicha dunyodagi eng katta masjid panellari hisoblanadi.

Masjiddagi barcha rasm va koshin naqshlari arxitektor naqqosh M. Semih Irtesga tegishli. Tokcha, minbar, platforma, kirish eshigi va boshqa eshiklar marmardan qilingan, ular Usmoniylar meʼmorchiligining klassik uslubida Nihat Kartal tomonidan yaratilgan.

Minoralar oq sement va fil suyagi rangidagi maydalangan tosh aralashtirilgan temirbetondan qurilgan.

Ichki va tashqi yoritish, ichki ovoz tizimi loyihalari Philips kompaniyasiga tegishli. Bundan tashqari, minorada joylashgan markaziy radio tizimi hamd markaziy eshittirish tizimi orqali diametri  maydonda joylashgan 275 ta masjidda bir vaqtning oʻzida vaʼz oʻqilishi mumkin.

Masjidning gʻarbiy tomonida tadqiqotchilar va jamoatchilik uchun ochiq boʻlgan kutubxona mavjud.

## Galereya

Fayl:Sabancı_Merkez_Camii_01.jpg|alt=Just outside the courtyard of the mosque|Masjidning tashqi koʻrinishi
Fayl:Adana_Sabanci_Mekez_Cami_-_panoramio_(1).jpg|Masjidning tashqi koʻrinishi
Fayl:Adana_Sabanci_Mekez_Cami_-_panoramio.jpg|Masjidning tashqi koʻrinishi
Fayl:Sabancı_Cami.JPG|Masjidning tashqi koʻrinishi
Fayl:Sabancı_Merkez_Camii_3_(34360910156).jpg|Masjidning tashqi koʻrinishi
Fayl:Sabancı_Merkez_Camii_02.jpg|alt=An entrance to the mosque|Masjidga kirish qismi
Fayl:Sabancı_Central_Mosque_-_Adana.jpg|alt=The interior of the mosque showing the symmetry of the mosque, the intricate artwork and calligraphy, and the decorative ablaq in the arches|Masjidning ichki qismi binoning simmetrik shaklda qurilganligini, murakkab san'at va xattotlik namunalardan foydalanilganligini, arklardagi bezakli *ablaqni* ko'rsatadi
Fayl:Sabancı_Merkez_Camii_-_Mihrab.jpg|alt=The mihrab of the mosque|Masjid mehrobi
Fayl:Sabancı_Central_Mosque_-_Adana_-_4.jpg|alt=Details in the pillars of mosque, including red and white ablaq in the arches and muqarnas on the pillars and on the pendentives|Masjid ustunlaridagi tafsilotlar, jumladan, arklardagi qizil va oq *ablaq*, ustunlar va bagʻallardagi *[[Muqarnas|muqarnaslar]]*
Fayl:Sabancı_Central_Mosque_-_Adana_-3.jpg|alt=The minbar of the mosque with the mihrab on the left|Chap tomonda mehrobli masjid minbari


## Manbalar